รพ.สุรินทร์ไม่มีวิกฤติน้ำแล้ว แต่ยังคงวางแผนใช้น้ำต่อเนื่อง ขณะที่นายกรัฐมนตรีเตรียมลงพื้นที่สุรินทร์ 19 สิงหาคมนี้
รองนายกรัฐมนตรี เปิดเผย รพ.สุรินทร์ไม่มีวิกฤติน้ำแล้ว แต่ยังคงวางแผนใช้น้ำต่อเนื่อง ขณะที่นายกรัฐมนตรีเตรียมลงพื้นที่สุรินทร์ 19 ส.ค.นี้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงความคืบหน้าการแก้ไขปัญหาน้ำแล้งที่โรงพยาบาลสุรินทร์ว่า ในส่วนของโรงพยาบาลไม่มีปัญหาแล้ว ได้รับความร่วมมือจากทุกฝ่าย โดยเฉพาะอย่างยิ่งฝ่ายประชาชน การลงพื้นที่เมื่อวันเสาร์ที่ผ่านมามีการแก้ไขปัญหาเฉพาะหน้า วางแผนระยะกลาง ระยะยาว โดยปัญหาเฉพาะหน้าไม่มีปัญหาแล้ว ทุกองค์การบริหารส่วนตำบล (อบต.) ได้ช่วยกันเอารถน้ำมาเติมถังเก็บน้ำของโรงพยาบาลจนเพียงพอ และทาง ร.อ.ธรรมนัส พรหมเผ่า รมช.เกษตรและสหกรณ์ ได้ประสานหน่วยบัญชาการทหารพัฒนา ทำการขุดบ่อบาดาลเพิ่มอีก 2 บ่อ โดยยืนยันกับผอ.โรงพยาบาลสามารถใช้น้ำได้ไม่มีปัญหา ขอให้ใช้น้ำอย่างระมัดระวังมีการวางแผนส่วนโรงพยาบาลอื่นๆยังไม่มีการรายงานว่าประสบภาวะวิกฤติเช่นเดียวกับโรงพยาบาลสุรินทร์ แหล่งน้ำยังพอหาได้ หรือตามรถน้ำมาได้ถ้ามีความจำเป็นรองนายกรัฐมนตรีกล่าวอีกว่า ขณะนี้เริ่มมีฝนแล้ว ซึ่งก็ต้องแก้ไขปัญหาเป็นจุดๆที่มีปัญหามากคือที่อ่างเก็บน้ำอำเภอห้วยแถลง ซึ่งน้ำเข้าจริงๆน้อยมาก แต่แหล่งน้ำโดยรอบยังมีอยู่ จากการไปตรวจราชการพบในส่วนของที่เคยเป็นเหมืองหิน ที่ระเบิดหินมาเป็นเวลานานจะมีสภาพแหล่งน้ำหลายล้านคิว ทางเจ้าของเหมืองยินดีมอบน้ำให้กับทางราชการ อย่างที่จังหวัดสุรินทร์ เดือนหนึ่งใช้ประมาณล้านคิว ตอนนี้มี3 ล้านกว่าคิว ใช้ได้อีก2เดือน ซึ่งก็หวังว่าจะมีฝนมาทำให้ภาวะแห้งแล้งดีขึ้นรองนายกกล่าวว่า ส่วนที่นายรัฐมนตรีจะลงพื้นที่จังหวัดสุรินทร์วันที่ 19 สิงหาคม นายกฯตั้งใจไปติดตามเรื่องอื่นๆด้วย เพราะอย่างที่อ่างเก็บน้ำในอำเภอห้วยแถลงก็เป็นแหล่งน้ำสำคัญ เลี้ยงทั้งจังหวัดสุรินทร์และจังหวัดบุรีรัมย์